Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: 
Paragraph Index: 13

3. Ha az import növény- vagy növényi termékszállítmányok karantén károsítóval fertőzöttek, az exportáló ország növényvédelmi és növényegészségügyi hatóságait azonnal értesíteni kell. V. Cikk A diplomáciai, konzuli, kereskedelmi és más képviseleti célra érkező növény- vagy növényi termékszállítmányok is e szerződés hatálya alá esnek, még akkor is, ha a kérdéses anyagok az egyéb áruféleséget tartalmazó szállítmány szerves részét képezik. VI. Cikk A Felek kijelentik, hogy az exportnál sem használnak olyan csomagolóanyagokat, amelyek valószínűleg elősegítik a karantén és gazdasági szempontból veszélyes károsítók behurcolását területükre. VII. Cikk A növény- vagy növényi termékszállítmányokat csak a Felek illetékes hatóságai által a növényegészségügyi vizsgálatra meghatározott belépő állomásokon lehet behozni, kivinni vagy az országon átvinni. VIII. Cikk

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes